Í áranna rás hefur hann sankað að sér lyklum af ýmsum stærðum og gerðum . Þetta er orðið töluvert safn sem hann geymir í gömlum skókassa inni í skáp . Lyklar sem ganga að engu , hugsar hann stundum með sér . Er hann með lykla að einhverjum leyndardómum ? Dyrum og hirslum sem enginn hefur aðgang að nema hann ? Þessu veltir hann fyrir sér um leið og hann stingur lyklinum að safninu í skráargatið .